Langenhoven hou n aantal fondsinsamelings projekte gedurende die jaar. Dit dra by tot die verligting van jaarfooie vir die ouers sowel as die daarstel van nodige beheerliggaam-onderwysposte.
Mnr en Mev Langenhoven
Mnr. & Mej. Langenhoven en Mnr. & Mej. Junior word jaarliks tydens ‘n spoggeleentheid aangewys. Hierdie wenners is dan gedurende die jaar aktief in die gemeenskap met liefdadigheidswerk betrokke.
Valentynsdag maak jaarliks deel uit van die skool se sosiale kalender, en is verseker ‘n dag om na uit te sien. Die skool word met blomme opgemaak, musiek word tydens pouse gespeel en die Dasse kan blomme vir mekaar bestel.
Hoërskool Langenhoven streef daarna om gebalanseerde leerders, gereed vir die lewe, te kweek. Daarom bied die skool ‘n wye verskeidenheid kultuuraltiwiteite.
Die skool se atletiekseisoen word elke jaar met ‘n opwindende kleure-byeenkoms begin. ‘n Dag wat bestaan uit lekker eetgoed, musiek, goeie gees, mooi uitrustings en pragtige atletiekprestasies.
Hoërskool Langenhoven en sy leerders gee om. Ons maak graag ons harte vir ander mense oop en is aktief in die gemeenskap betrokke om ‘n verskil in ander se lewens te maak.